
JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
    Privind, declanşarea procedurii de selecţie a candidaţilor ce urmează a fi propuşi de

                Consiliul Local al Municipiului Focşani pentru 5 funcţii de  membri ai 

                Consiliului de Administraţie în vederea modificării formei juridice a Societăţii 

                Comerciale CUP Salubritate din societate cu răspundere limitată în societate pe 

                acţiuni

            Consiliul Local al Municipiului Focşani, judeţul Vrancea, întrunit în şedinţa ordinară ;
       - analizând Proiectul de hotarare initiat de Viceprimarul Municipiului Focşani – dl Ionel Gabriel Necula, raportul Direcţiei resurse umane şi coordonare unităţi subordonate înregistrat la nr. 34441/18 iunie 2015  prin care se propune declanşarea procedurii de selecţie a candidaţilor ce urmează a fi propuşi de Consiliul Local al Municipiului Focşani pentru 5 funcţii de membri ai Consiliului de Administraţie în vederea modificării formei juridice a Societăţii Comerciale CUP Salubritate din societate cu răspundere limitată în societate pe acţiuni, precum şi avizul favorabil al Comisiei de buget şi administraţie publică;

           - în conformitate cu prevederile art.3 pct.2 lit.b), art.28 alin.(1), art.29 alin.(1), (3), (6) şi (7) din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare;

         - în baza art. 36 alin (2) lit.a), alin.(3) lit.c) şi în temeiul art.45 alin.(1) din Legea           nr. 215/2001, privind administraţia publică locală, republicată în 2007, cu modificările si completările ulterioare;

HOTĂRĂŞTE   
     
Art. 1.  Declanşarea procedurii de selecţie a candidaţilor ce urmează a fi propuşi de    Consiliul Local al Municipiului Focşani pentru 5 funcţii de membri ai Consiliului de Administraţie în vederea modificării formei juridice a Societăţii Comerciale CUP Salubritate din societate cu răspundere limitată în societate pe acţiuni.

     
Art. 2. (1)  Selecţia candidaţilor, se va efectua de o comisie formată din specialişti în recrutarea resurselor umane, numită prin Dispoziţia Primarului Municipiului Focşani.

                   (2) Selecţia se realizează cu respectarea principiilor nediscriminării, tratamentului egal şi transparenţei şi cu luarea în considerare a specificului domeniului de activitate al întreprinderii publice.

               (3)  La selecţie se vor putea prezenta persoane fizice sau juridice, cu experienţă în activitatea de administrare/management a/al unor întreprinderi publice profitabile sau a/al unor societăţi comerciale profitabile din domeniul de activitate al Societăţii Comerciale CUP Salubritate.

               (4) Cel puţin unul dintre membrii Consiliului de administraţie trebuie să aibă studii economice şi experienţă în domeniul economic, contabilitate, de audit sau financiar de cel puţin 5 ani. Nu pot fi selectaţi mai mult de 2 membri din rândul funcţionarilor publici sau al altor categorii de personal din cadrul autorităţii publice tutelare ori din cadrul altor autorităţi sau instituţii publice.

     
Art. 3.  Prezenta   hotărâre   va    fi  comunicată  de  către  Direcţia   administraţie publică locală, compartimentelor, birourilor, serviciilor si Primarului Municipiului Focşani, care va asigura executarea acesteia  prin Direcţia administraţie publică locală, Direcţia resurse umane şi coordonare unităţi subordonate, Direcţia economică şi Societatea Comercială CUP Salubritate S.R.L. Focşani.
         PREŞEDINTE  DE  ŞEDINŢĂ,                               
                     Cătălin  Vrabie                                                     

                                                                                   Eduard  Marian  Corhană
Municipiul Focşani, 25 iunie  2015

